tartuNLP/wikipedia-smugri-20251201 huggingface dataset:
Sarkolan koulu

Sarkolan koulu on alakoulu Kouvolassa, lähellä keskustaa Sarkolassa. Sarkolan koulun uusi rakennus valmistui vuonna 2022, ja otettiin käyttöön lukuvuodeksi 2022-2023. Uudessa koulussa on noin 290 oppilasta. Koulussa toimivat luokat 1-6, sekä siellä on tilat kuudelle erityisopetuksen pienryhmälle. Koulun rehtorina toimii Kristiina Strömmer.
Kouvolan kaupunki allekirjoitti urakkasopimuksen uuden koulun rakentamisesta 2.12.2020 Lehto Tilat Oy:n kanssa. Rakentamisessa edellytettiin kahden työttömän työllistämistä, sekä tarkkaa laadunvalvontaa. Koulussa on kiinnitetty erityistä huomiota hiilijalanjälkeen sekä energiatehokkuuteen. Sarkolan uuden koulun rakentaminen alkoi maaliskuussa 2021 ja se valmistui kesällä 2022. Investoinnin suuruus oli 11,5 miljoonaa euroa. Opetuskäytössä koulu aloitti syyslukukaudella 2022. Koulun tilat eivät ole avoimia, mutta mahdollistavat avoimen oppimisympäristön. Oppimistiloja on mahdollisuus yhdistää, avata ja sulkea. Rakennuksen sisustukseen on tuotu paljon puupintoja, eikä koulussa ole tavanomaista opettajienhuonetta. Opettajienhuoneen sijaan koulussa on koko henkilökunnan yhteinen taukotila. Koulun julkisivun taideaiheesta järjestettiin kilpailu, jonka voitti Ville Nurmen suunnittelema Lukujärjestys-taideteos.
Vanha koulu.
Alkuperäinen Sarkolan punatiilinen koulurakennus valmistui Sarkolaan Suomenkadun varrelle vuonna 1957 ja se purettiin syksyllä 2019. Rakennuksen suunnittelivat arkkitehdit Eero A. Kajava ja Reijo Lehtovaara. Rakennuksen ytimen muodosti kaksikerroksinen ylävalaistu halli, johon rajautuivat luokkatilat sekä juhlasali. Vuonna 1972 valmistuneessa yksikerroksisessa laajennussiivessä sijaitsivat ruokasali, kirjasto, luokkatiloja sekä vahtimestarin asunto. Käyttöönoton aikaan Sarkolan koulua kehuttiin yhdeksi maan nykyaikaisimmista kansakouluista. Koulu oli myös Kouvolan ensimmäinen julkinen rakennus radan eteläpuolella.
Rakennus oli puoliksi kaksi- ja puoliksi yksikerroksinen. Vuonna 2016 koulussa oli 259 oppilasta. Vanha koulurakennus oli päässyt huonoon kuntoon, sitä oli kutsuttu ahtaaksi, ja 2000-luvulla se on myös kärsinyt sisäilmaongelmista, joten koulun toiminta siirtyi väistötiloihin kolmen kilometrin päähän Tornionmäen kouluun helmikuussa 2019. Vanhan koulurakennuksen purkutyöt alkoivat maanantaina 2. syyskuuta 2019. Ensimmäiset kolme viikkoa rakennuksesta purettiin irtaimistoa ja asbestia, mutta virallinen rakenteiden purkaminen alkoi syyskuun lopulla. Sarkolan koulun purkutyöt saatiin päätökseen lokakuun 2019 lopussa.
Luettelo Titan-rakettiperheen laukaisuista

Titan-rakettiperhe oli yksi Yhdysvaltojen pitkäaikaisimmista rakettiperheistä. Sen juuret olivat Martin Companyn 1950-luvun puolivälin jälkeen kehittämissä Titan I- ja Titan II –ICBM-ohjuksissa, joiden pohjalta syntyi myöhemmin merkittävä kantorakettiperhe. Titan III kehitettiin 1960-luvun puolivälissä Gemini-ohjelmassa käytetystä II-mallista lisäämällä rakettiin kiinteää ajoainetta käyttäneet lisämoottorit. Titan 34D:n pohjalta kehitetty Titan IVA ja sen jatkokehitetty IVB-versio jäivät rakettiperheen viimeisiksi raketeiksi, kun niiden laukaisut päättyivät 2000-luvun puolivälissä.
Tilastot.
Titan-rakettiperheen kantoraketteja laukaistiin kaikkiaa 368 kertaa vuosina 1959–2005. Laukaisuista 322 oli onnistuneita, jolloin lentojen onnistumisaste oli kokonaisuudessaan noin 87,5 prosenttia.
Wilhelm Meyn

Wilhelm Meyn (3. kesäkuuta 1923 Hampuri – 4. toukokuuta 2002 Hoppstätten-Weiersbach) oli Saksan ilmavoimien hävittäjälentäjä toisessa maailmansodassa ja sodan jälkeisten Saksan ilmavoimien kenraalimajuri.
Wilhelm Meyn syntyi Hampurissa 3. kesäkuuta 1923. Hän aloitti 15. lokakuuta 1940 lentäjäkoulutuksen Fliegerausbildungregiment 23:ssa Kaufbeurenissa. Hänet ylennettiin 1. helmikuuta 1942 vänrikiksi. Hän oli koulutettavana Stukageschwader 3:ssa, missä hän aloitti myös valmistuttuaan palveluksensa. Hänet ylennettiin yliluutnantiksi 1. syyskuuta 1944. Hän joutui sotavankeuteen 8. toukokuuta 1945, mistä hän vapautui 16. elokuuta. Sodan aikana hän lensi 721 sotalentoa, joiden aikana hän saavutti 26 ilmavoittoa.
Hän liittyi 16. maaliskuuta 1956 uudelleen perustettuihin ilmavoimiin, missä hän palveli eläkkeelle jäämiseensä 1. lokakuuta 1975 asti yleten aina kenraalimajuriksi. Hän kuoli 4. toukokuuta 2002 Hoppstätten-Weiersbachissa.
Luettelo Chhattisgarhin pääministereistä

Chhattisgarhin pääministeri on Intian Chhattisgarhin osavaltion ministereiden johtaja, jolla on toimeenpanovalta osavaltion asioissa. Pääministerin nimittää virkaansa osavaltion kuvernööri, jolle pääministeri vannoo virkavalan. Jos osavaltiohallitusta ei voida muodostaa, voimaan tulee presidentin hallinto eli tila, jossa keskushallinto ottaa vallan osavaltiosta. Tällöin osavaltiohallitus joko hajotetaan tai sen toiminta lakkautetaan uusiin vaaleihin saakka. Presidentin hallinto voi kestää enintään kuusi kuukautta ellei parlamentti päätä pidentää aikaa.
Pisimpään virassa on toiminut Intian kansanpuolueen Raman Singh, jonka virkakausi päättyi kongressipuolueen Bhupesh Baghelin noustessa virkaan vuonna 2018. Nykyisin virassa toimii kansanpuolueen Vishnu Deo Sai, joka on ensimmäinen Chhattisgarhin pääministeriksi valittu alkuperäisväestön edustaja.
4-amino-2-metyyli-1-naftoli

4-amino-2-metyyli-1-naftoli on menadionijohdannainen. 4-amino-2-metyyli-1-naftolin hydrokloridisuolaa kutsutaan myös K5-vitamiiniksi. Suolaa on käytetty lääkkeenä K-vitamiinipuutokseen muun muassa kauppanimellä "Synkamin", jota valmisti lääkeyhtiö Parke-Davis. Lääkkeen myynti on sittemmin lopetettu.
Aineen toiminto K-vitamiinina havaittiin 1940.
Rotille tappava annos hydrokloridia on 0,7 g/kg nieltynä.
Käyttö.
4-amino-2-metyyli-1-naftolin hydrokloridisuola toimii K-vitamiinien tapaan ja ehkäisee K-vitamiinipuutoksesta johtuvia verenvuotoja annettaessa sitä noin 1–3 mg annoksin pistoksena verenkiertoon tai lihakseen. Suola on vesiliukoinen ja sitä voidaan antaa pistoksin sellaisenaan, toisin kuin vaikkapa rasvaliukoista fyllokinonia, joka vaatii annosteluun pistoksin lesitiinin ja glykokoolihapon tapaisia emulgaattoreita. Hydrokloridin pistoksin annettavia 1 mg/ml vesipohjaisia liuoksia ja nieltynä otettuja 4 mg tabletteja on ollut myynnissä lääkkeinä.
Kemia.
4-amino-2-metyyli-1-naftolin hydrokloridin massa on 209.57 g/mol. Se alkaa tummentua 262 °C:ssa ja hajoaa sulamatta 280–282 °C:ssa.
Vesiliuoksissa hydrokloridi hajoaa hapettumalla. Hajoaminen on verrattain nopeaa neutraalin pH-arvon liuoksissa. Hajoamisessa muodostuu pinkkiä sakkaa. Väri syvenee purppuraksi hajoamisen edetessä. Hajoamistuote on (4-oksi-2-metyylinaftyyli-imiini)-2-metyyli-1,4-naftokinoni. Tämä on 4-amino-2-metyyli-1-naftolin ja menadionin kondensaatioreaktiotuote. Menadioni muodostuu 4-amino-2-metyyli-1-naftolin hapettumisen ja deaminaation kautta.
4-amino-2-metyyli-1-naftolia voidaan valmistaa 2-metyylinaftaleenista tai menadionista.
Tutkimus.
Hydrokloridi estää eri homeiden ja bakteerien kasvua ja sitä on tutkittu mahdollisena ruokien säilöntäaineena.
Hydrokloridia on tutkittu mahdollisena syöpähoitona, sillä se estää syöpäsoluissa niille energiaa tuottavan glykolyysin entsyymeitä.
Rauni Koskinen

Rauni Marja Tuulikki Koskinen, o.s. Winter (28. kesäkuuta 1936 Helsinki – 1. lokakuuta 1979 Helsinki) oli suomalainen voimistelunopettaja, kilpavoimistelija ja tanssija. 
Rauni Koskisen vanhemmat olivat kirvesmies Onni Bruno Winter ja Helmi Maria Vepsäläinen ja puoliso vuodesta 1959 lehtori Lauri Heikki Koskinen. Rauni Koskinen tuli ylioppilaaksi 1958 ja valmistui voimistelunopettajaksi 1963. Hän toimi Vartiokylän yhteiskoulun lehtorina vuodesta 1964. Helsingin Työväen Teatterin tanssija Koskinen oli 1958–1959 ja 1964–1965. Hän voitti kymmenen TUL:n joukkuevoimistelun mestaruutta 1953–1967 ja oli Suomen edustaja modernin voimistelun maailmanmestaruuskilpailuissa Budapestissä 1963 ja Prahassa 1965. Ritva Arvelon ja Raija Riikkalan vuonna 1961 perustamaan modernin tanssin Praesens-ryhmään Koskinen palkattiin tanssijaksi 1971.
Alan Perlis

Alan Jay Perlis (1. huhtikuuta 1922 Pittsburgh – 7. helmikuuta 1990 New Haven) oli yhdysvaltalainen tietojenkäsittelytieteilijä.
Perlis oli ensimmäinen Turing-palkinnon saaja vuonna 1966. Perlisin ansioiksi luetaan muun muassa vaikutus ohjelmointitekniikoiden kehityksessä ja kääntäjissä.
Perlis johti ALGOL-kielen kehitystä. Kieltä kehitettiin nimellä International Algorithmic Language (IAL) ja nimettiin uudelleen ALGOLiksi.
Perlisin opettaja Philip Franklin oli osallisena Whirlwind I:n kehityksessä, jossa Perlis avusti osa-aikaisena ohjelmoimalla yksinkertaisia ohjelmia.
Artur Hämäläinen

Artur Hämäläinen (s. 19. heinäkuuta 1997 Kuortane) on suomalainen yleisurheilija, joka on edustanut Kuortaneen Kuntoa. Hänen valmentajinaan ovat toimineet hänen isänsä Eduard Hämäläinen ja äitinsä Olga Hämäläinen.
Hämäläinen voitti vuoden 2018 Yleisurheilun sisäratojen Suomen-mestaruuskilpailuissa kultaa 400 metrin juoksussa. Hän ei ole osallistunut yleisurheilukilpailuihin vuoden 2021 jälkeen.
Pikajuoksija Anna Hämäläinen on hänen sisarensa.
Kyriákos Mitsotákisin I hallitus

Kyriákos Mitsotákisin I hallitus oli Kreikan hallitus vuosina 2019–2023. Sitä johti Kreikan pääministeri Kyriákos Mitsotákis.
Hallitus koottiin vuoden 2019 parlamenttivaalien jälkeen. Se oli järjestyksessä 25. hallitus Kreikan kolmannen tasavallan aikana (eli vuoden 1974 jälkeen). Hallitus seurasi Tsíprasin II hallitusta ja aloitti toimintansa 8. heinäkuuta 2019. Hallituksen ainoa puolue oli Uusi demokratia. Lisäksi siinä on muutamia sitoutumattomia ministereitä. Hallitus lopetti toimintansa toukokuun 2023 vaalien jälkeen 25. toukokuuta 2023, jolloin koottiin Sarmásin virkaatekevä hallitus.
Hallituksen koostumus.
Mitsotákisin hallituksessa oli pääministeri, varapääministeri, 19 muuta varsinaista ministeriä, 6 varaministeriä ja 30 apulaisministeriä, eli yhteensä 52 ministeriä. 21 varsinaisesta ministeristä 19 oli miehiä ja 2 naisia. Apulaisministereistä naisia oli 7.
Hallituksen ministerit olivat 5. tammikuuta 2021 lähtien (varsinaiset ministerit lihavoituna):
Muutokset.
Hallituksen kokoonpanossa tapahtui muun muassa seuraavat muutokset sen virkaanastumisen jälkeen:
Ahvilampi

Ahvilampi on runsaan kahden hehtaarin laajuinen järvi luoteisessa Espoossa. Virallisen kaupunginosajaon mukaan se sijaitsee Siikajärvellä. Nuuksion Pitkäjärvi sijaitsee Ahvilammen itäpuolella ja Siikajärvi länsipuolella. Ahvilammen ja Nuuksion Pitkäjärven välissä sijaitsee Oralampi. Koillisessa noin 150 metrin päässä Ahvilammesta sijaitsee Paskalampi.
Mitsotákisin hallitus

Mitsotákisin hallitus voi viitata seuraaviin Kreikan hallituksiin:
Heinäslampi

Heinäslampi () on noin kahdentoista hehtaarin laajuinen järvi Espoon luoteisosassa. Virallisen kaupunginosajaon mukaan se sijaitsee Siikajärven kaupunginosassa. Heinäslammen naapurijärviä ovat Siikajärvi luoteessa ja Sahajärvi kaakossa. Koillisessa ovat Ahvilampi ja Oralampi. Lounaan suunnassa sijaitsevat muun muassa Vuohilampi ja Kivilampi.
Heinäslampi on rehevöitynyt ja matala. Se on luokiteltu paikallisesti arvokkaaksi luontokohteeksi, jonka lintulajisto ja vesikasvillisuus ovat edustavia. Heinäslammen rannalla kasvaa muun muassa saranevaa ja tervalepikkoa.
Pietarsaaren raastuvanoikeus

Pietarsaaren raastuvanoikeus toimi vuosina 1653–1993 ensimmäisen asteen tuomioistuimena Pietarsaaren kaupungissa. 
Vuonna 1653 Pietarsaaren kaupunki sai hallintoelimekseen maistraatin. Maistraatti toimi tuolloin raastuvanoikeuden nimellä. Pormestari toimi oikeuden puheenjohtajana, ja oikeuden istunnot pidettiin kaupungin raatihuoneella. Vuonna 1978 Pietarsaaren raastuvanoikeus siirtyi valtiolle. Vuonna 1993 raastuvanoikeudet lakkautettiin ja niiden tilalle tulivat käräjäoikeudet.
Sorlampi

Sorlampi () on noin seitsemän hehtaarin laajuinen järvi läntisessä Espoossa kuutisen kilometriä Espoon keskuksesta pohjoisluoteeseen. Virallisen kaupunginosajaon mukaan se sijaitsee Vanha-Nuuksion kaupunginosassa. Nuuksion Pitkäjärvi sijaitsee Sorlammen länsipuolella ja Bodomjärvi itäpuolella. Sorlampi sijaitsee kumpaistakin huomattavasti korkeammalla. Sorlammen luoteispuolella sijaitsee Pikku Sorlampi, etelässä on Hakjärvi ja pohjoisessa useita lampia ja järviä, kuten Hynkänlampi ja sen pohjoispuolella Velskolan Pitkäjärvi.
Sorlammelle antaa ilmettä pääaltaasta etelään työntyvä pitkä ja kapea lahti. Järven rantoja ei ole rakennettu. Sorlammen pohjoispuolella on seitsemän hiidenkirnua ja järven ympäristössä on Sorlammen luontopolku.
Pietarsaaren koulut

Vuonna 2019 Pietarsaaressa toimi kymmenen peruskoulua: neljä suomenkielistä, viisi ruotsinkielistä ja kielikylpykoulu. Pietarsaari on ainoa paikkakunta Suomessa, joka järjestää kielikylpyopetusta molemmilla kotimaisilla kielillä. Suomenkielisiä alakouluja ovat Itälän koulu, Länsinummen koulu ja Ruusulehdon koulu. Ruotsinkielisiä alakouluja ovat Bonäsin koulu, Vestersundsbyn koulu, Kyrkostrand-Jungmanin koulu ja Lagmanin koulu. Pietarsaaressa on kaksi yläkoulua: suomenkielinen Etelänummen koulu ja ruotsinkielinen Oxhamnin koulu. Suomenkielinen Pietarsaaren lukio ja ruotsinkielinen Jakobstads gymnasium ovat toimineet samassa rakennuksessa syksystä 2013 lähtien.
Optima tarjoaa ammatillista koulutusta nuorille ja aikuisille. Pääosa koulutuksesta on ruotsiksi, mutta aikuiskoulutuksessa opetetaan sekä suomeksi että ruotsiksi. Campus Allegro tarjoaa korkeakoulutusta. Koulutus suuntautuu kulttuurialalle ja kansainvälisiin suhteisiin kaupan tai matkailun alalla.
Pietarsaaren seudun musiikkiopisto perustettiin 1974. Sen perustamiseen kaupunginvaltuusto myönsi 25 200 markan määrärahan syyslukukauden käyttömenoihin ja 10 000 markkaa irtaimistoa varten. Musiikkiopisto vihittiin käyttöön 30. syyskuuta 1974 Rådmanin koululla.
Historia.
Pietarsaaren ensimmäisen koulu aloitti vuonna 1654.
Vuonna 1852 Vaasa paloi, ja kolme Vaasan koulua toimii Pietarsaaressa: Vasa gymnasium, tekninen reaalikoulu ja Vaasan kauppakoulu.
Vuonna 1863 vihittiin käyttöön Pietarsaaren kuuromykkäinkoulu. Koulu sijaitsi "Dövstumsbackenilla" eli Pietarsaaren maaseurakunnan entisen pappilan mäellä. Koulurakennuksessa oli kaksi salia ja yksi kamari. Oppilaina koulussa oli suomen- ja ruotsinkielisiä poikia ja tyttöjä. Oppiaineina olivat äidinkieli, uskonto, laskento, muoto-oppi, maantiede, historia, luonnontiede, kaunokirjoitus, piirustus, voimistelu ja käsityöt. Kun tilat todettiin liian pieneksi, seuraavana vuonna rakennettiin toinen koulurakennus. Vuonna 1887 koulu muutti Runeberginkadulle Pietarsaareen ja toimi tiloissa lakkauttamiseensa 1932 saakka.
Pietarsaaren ruotsalainen kansakoulu ("Svenska folkskolan i Jakobstad") aloitti vuonna 1873 toimintansa kaupungintalon tiloissa. Ensimmäisenä lukuvuotena koulussa oli 114 oppilasta. Kansakoulu siirtyi Marian kansakoulun (nyk. Marjalan tarha) tiloihin Alholminkadulle syksyllä 1874.
5. syyskuuta 1904 aloitti toimintansa Pietarsaaren suomenkielinen kansankoulu kaupungintalon tiloissa. Suomen ensimmäinen tykistökoulu perustettiin Pietarsaareen vuonna 1918.
Talvisodan alettua 1939 Pietarsaaressa tehostettiin väestönsuojelua, ja useisiin kouluihin perustettiin sotasairaaloita.
1960-luvulla toimintansa aloittivat keskusammattikoulu, kauppakoulu ja Lannäslundin maatalouskoulut.
Vuonna 1973 alkoi kaupungin ruotsinkielisissä kouluissa peruskoulukokeilu.
Pietarsaaressa aloitettiin kielikylpyopetus vuonna 1992.
Bhupesh Baghel

Bhupesh Baghel (s. 23. elokuuta 1961) on intialainen poliitikko, joka toimi Chhattisgarhin osavaltion pääministerinä vuosina 2018–2023. Hän johti Intian kongressipuolueen Chhattisgarhin paikallisosastoa vuodesta 2014 alkaen. Hän toimi osavaltion lainsäätäjänä vuosina 1993–2003 ja ministerinä Ajit Jogin osavaltiohallituksessa 2000–2003.
Ajit Jogin virkakauden päätyttyä valta vaihtui vaaleissa Intian kansanpuolueen Raman Singhille, jonka jälkeen Baghel toimi opposition varajohtajana 2003–2008. Kongressipuolue pysyi oppositiossa vuoteen 2018 saakka, jolloin vaalivoiton myötä Baghel tuli osavaltion pääministeriksi. Hänen ansionaan pidetään vaalivoittoa, jonka myötä kongressipuolue sai 68 paikkaa Chhattisgarhin 90-paikkaisesta osavaltioparlamentista. Baghel kuuluu Chhattisgarhissa vaikutusvaltaiseen kurmiyhteisöön, jonka myötä hän on alhaiskastisten suosiossa.
Chhattisgarhin pääministerinä Baghel antoi lausunnon, jonka mukaan aliravitsemus on suurempi uhka Chhattisgarhille kuin naxaliitit. Hän lupasi myös parantaa adivasien pääsyä terveydenhuollon pariin sekä ilmoitti hallituksensa palauttaneen maata takaisin heille.
Susan Duinhoven

Susan Duinhoven (s. 6. heinäkuuta 1965 Amsterdam) on hollantilainen yritysjohtaja, joka toimi Sanoman toimitusjohtajana vuosina 2015–2023. Kevään 2020 yhtiökokouksessa Duinhoven valittiin Koneen hallitukseen.
Rautarintama

Rautarintama () oli Weimarin Saksassa vuosina 1931–1933 toiminut antifasistinen ja antikommunistinen puolisotilaallinen organisaatio, jonka taustalla vaikutti Saksan sosiaalidemokraattinen puolue (SPD). Sen päävastustaja oli natsipuolueen taistelujärjestö Sturmabteilung, mutta Rautarintama kävi yhteenottoja myös Saksan kommunistisen puolueen organisoiman Antifaschistische Aktionin kanssa.
Historia.
Rautarintama perustettiin Nürnbergissä 23. joulukuuta 1931 vastavoimaksi aikaisemmin lokakuussa syntyneelle Saksan äärioikeistolaisten liikkeiden yhteenliittymälle Harzburger Frontille. Sosialidemokraattisen puolueen lisäksi sen toimintaa olivat käynnistämässä keskusammattiliitot Allgemeiner Deutscher Gewerkschaftsbund ja Allgemeiner freier Angestelltenbund, liberaali Reichsbanner-järjestö sekä työläisurheiluliitto Arbeiter-Turn- und Sportbund. Rautarintaman tarkoituksena oli muodostaa SPD:n nuorisojärjestöstä, Reichsbannerista, ammattiliitoista ja työläisurheiluseuroista koostunut yhtenäinen totalitarismin vastainen rintama. Vuonna 1932 Saksan kommunistisen puolue perusti Rautarintaman vastavoimaksi oman organisaationsa Antifaschistische Aktionin.
Rautarintaman toiminta käsitti muun muassa mielenosoituksia ja joukkokokouksia. Järjestön keskeisiin tehtäviin kuului myös sosialidemokraattien vuoden 1932 valtiopäivävaalien kampanjointi, ja kevään 1932 presidentinvaaleissa se tuki Adolf Hitlerin vastaehdokasta Paul von Hindenburgia. SPD:n johto halusi pitää järjestön vakivallattomana, mutta katutasolla sen jäsenet osallistuivat natseja ja kommunisteja vastaan käytyihin yhteenottoihin.
Rautarintaman toiminta päättyi 11. maaliskuuta 1933, kun valtaan nousseet natsit kielsivät järjestön.
Tunnus.
Rautarintaman tunnus "Drei Pfeile" (Kolme nuolta) muodostuu kolmesta alavasemmalle osoittavasta nuolesta. Tunnuksen suunnitteli Saksassa vaikuttanut venäläinen sosiologi Sergei Tshahotin. SPD käytti tunnusta myös vuoden 1932 valtiopäivävaalien kampanjajulisteessaan, ja Saksan ulkopuolella symbolin omaksuivat 1930–1940-luvuilla useat muut sosialidemokraattiset ja antifasistiset organisaatiot.
2000-luvulla kolmen nuolen symbolin ovat ottaneet käyttöönsä äärioikeistolaista alt-right-liikettä vastustavat yhdysvaltalaiset antifasistit. Tunnus on nähty muun muassa MLS-liigan jalkapallo-otteluissa, ja elokuussa 2019 liiga kielsi kannattajaryhmiltä symbolin käytön poliittisena.
Hondo, yksinäinen vaeltaja

Hondo, yksinäinen vaeltaja (engl. "Hondo") on vuonna 1953 valmistunut yhdysvaltalainen lännenelokuva, jonka on ohjannut John Farrow. Pääosissa esiintyvät John Wayne, Geraldine Page, Ward Bond, Lee Aaker ja Leo Gordon. Elokuvan käsikirjoitus perustuu Louis L’Amourin lännenkertomukseen "The Gift of Cochise" (1952), jonka pohjalta hän seuraavana vuonna julkaisi bestseller-romaaninsa "Hondo". Kirja on sittemmin valittu moneen kertaan yhdeksi parhaista lännenromaaneista. Geraldine Page sai Oscar-ehdokkuuden parhaan naissivuosan esittäjän roolistaan tässä yhdessä ensimmäisistä elokuvistaan.
Juoni.
Yksinäinen ratsastaja Hondo Lane (John Wayne) suojelee syrjässä asustavaa itsepäistä naismaanviljelijää Angie Lowea (Geraldine Page), joka ei intiaanien uhkaavista varoituksista huolimatta suostu poistumaan kotitilaltaan. Hondosta tulee myös eräänlainen isähahmo Angien nuorelle pojalle Johnnylle (Lee Aaker). Angie odottaa sinnikkäästi raakaa aviomiestään Ediä (Leo Gordon) palaavaksi. Samalla hän kuitenkin kietoutuu yhä enemmän häntä auttavan muukalaisen eli Hondon pauloihin. Hondo on kovien kokemustensa karaisema mies, jonka sydän silti taipuu myös sympatiaan ja rakkauteen.
Richard Hamming

Richard Wesley Hamming (11. helmikuuta 1915 Chicago – 7. tammikuuta 1998 Monterey) oli yhdysvaltalainen matemaatikko.
Hammingille myönnettiin Turing-palkinto vuonna 1968. Palkinnon perusteina ovat mainittu työ numeeristen menetelmien ja virheen tunnistavien ja virheen korjaavien koodien parissa. Hamming on parhaiten tunnettu työstään Bell Labsissa virheen havaitsevien ja korjaavien koodien parissa, jonka paperi "Error detecting and error correcting codes" ilmestyi huhtikuussa 1950 "Bell System Technical Journalissa".
Hamming työskenteli Los Alamosissa vuonna 1945 Manhattan-projektin aikaan ja oli vastuussa IBM:n tietokoneita edeltävistä laskukoneista.
Hammingin mukaan on nimetty muun muassa Hamming-koodi ja Hammingin etäisyys.
IEEE Richard W. Hamming -mitali on nimetty hänen mukaansa.
Michael O. Rabin

Michael O. Rabin (s. 1. syyskuuta 1931 Breslau, Saksa, nykyisin Wrocław, Puola) on tietojenkäsittelytieteilijä. 
Rabinille on myönnetty Dana Scottin kanssa Turing-palkinto vuonna 1976 heidän yhteisestä tutkimusartikkelistaan "Finite Automata and Their Decision Problem", joka esitteli epädeterminististen koneiden käsitteen.
Rabin tunnetaan myös Miller–Rabin testialgoritmista, jolla selvitetään, onko numero alkuluku. Rabin kehitti myös asymmetrisen kryptauksen muodon, joka tunnetaan nimellä Rabin-kryptojärjestelmä.
Rabin

Rabin on muun muassa seuraavien henkilöiden sukunimi:
Tiamatsoli

Tiamatsoli eli metimatsoli (C4H6SN2) on imidatsolijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä kilpirauhasen liikatoiminnan hoitoon. Tiamatsoli kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö.
Huoneenlämpötilassa tiamatsoli on valkoista tai kellertävää kiteistä ainetta. Se liukenee erittäin hyvin veteen, etanoliin ja kloroformiin ja hieman dietyylieetteriin. Tiamatsolin vaikutusmekanismi perustuu siihen, että se estää tyroperoksidaasiin toimintaa. Tällöin kilpirauhanen ei kykene muodostamaan tyrosiinista tyroksiinia ja trijodityroniinia. Tiamatsoli metaboloituu ihmisen maksassa. Karbimatsolista muodostuu ihmiselimistössä tiamatsolia eli se on tiamatsolin aihiolääke. Tiamatsolia käytetään kilpirauhasen liikatoiminnan hoitoon. Ihmisten lisäksi tiamatsolia käytetään kilpirauhasen liikatoiminnan hoitoon myös kissoilla.
Haittavaikutukset.
Tyypillisimmät haittavaikutukset ovat ruuansulatuskanavan oireet, ihottuma, kuume, nivelkivut ja imusolmukkeiden suurentuminen. Vakavampia haittavaikutuksia ovat myrkyllisyys maksalle ja valkosolujen määrän vähentyminen veressä eli agranulosytoosi. Tiamatsoli voi myös aiheuttaa sikiöille epämuodostumia, mikäli sitä käytetään raskauden aikana.
Valmistus.
Tiamatsolia valmistetaan metyyli-isotiosyanaatin ja aminoasetaldehydin dietyyliasetaalin välisellä reaktiolla.
Valtari (kauppakeskus)

Kauppakeskus Valtari on kauppakeskus, joka sijaitsee Kouvolan keskustassa aivan matkakeskuksen tuntumassa. Valtari on rakennettu 1970-luvulla ja siihen on tehty peruskorjaus vuosina 2015 ja 2017. Valtari sijaitsee Hallituskadun ja Kouvolankadun välissä liikekeskustan itäosassa. Kauppakeskuksessa toimivat muun muassa K-Supermarket Valtari, Alko, apteekki, Kotipizza, Tiimari ja muita pienempiä liikkeitä. Kaikki liikkeet sijaitsevat katutasolla 1. kerroksessa ja niiden yläpuolella toisessa kerroksessa on pysäköintihalli. Valtarissa toimi vuoteen 2017 asti myös FunFit-kuntosali, joka joutui muuttamaan uuden K-Supermarketin tieltä. Valtarissa sijainnut Suomen viimeinen Tiimari sulki ovensa huhtikuussa 2025. Supermarket avattiin lokakuussa 2017. Kouvolan keskustassa aikaisemmin toiminut K-Supermarket Sipatti lakkautettiin marraskuussa 2016. Taito-shop lopetti loppuvuodesta 2024. Valtarin ensimmäiset liikkeet olivat Stockmann ja Suomen Yhdyspankki.
Kanta (ainejärjestö)

Kanta ry on Turun yliopiston ylioppilaskunnan (TYY) alajärjestö ja suomen kielen opiskelijoiden ainejärjestö, joka on perustettu vuonna 1961. Kanta on yksi Turun suurimmista humanistisista ainejärjestöistä. Sen toimintaan kuuluvat opiskelijoiden edunvalvonta ja vapaa-ajan toiminnan järjestäminen.
Country Music Hall of Fame

Country Music Hall of Fame on countrymusiikin kunniagalleria. Se sijaitsee Country Music Hall of Fame and Museum -rakennuksessa Nashvillessä Tennesseessä.
Countryn kunniagalleriaan nimitetään vuosittain kolme uutta jäsentä museon CMA Theater -salissa järjestettävässä tilaisuudessa. Pysyvät kategoriat ovat "nykyaika" ("modern era") ja "veteraanien aikakausi" ("veterans' era"). Kolmas kategoria vaihtuu vuosittain. Kiertäviä kategorioita ovat esimerkiksi "ei-esiintyjä", "lauluntekijä" sekä "levyttävä/kiertävä muusikko".
Nykyaikakategoriassa artisti voidaan nimittää kunniagalleriaan kun hänen nousustaan kansalliseen tunnettuuteen on kulunut vähintään 20 vuotta. Veteraanien aikakausi -kategoriassa aikaraja on 45 vuotta.
Uusien jäsenten valinnan tekee Country Music Association -järjestön valitsema nimetön johtajapaneeli. Uusia jäseniä juhlistetaan puhein ja musiikilla, ja heidän pronssiset plakettinsa kiinnitetään museon Rotunda-salin sisäseinään. Tilaisuutta ei televisioida.
Ensimmäiset kunniagalleriaan nimitetyt jäsenet olivat Jimmie Rodgers, Fred Rose ja Hank Williams vuonna 1961. Vuoteen 1967 asti artistien plaketit ripustettiin Tennessee State Museumin seinille. Country Music Hall of Fame and Museum -rakennus avattiin 1. huhtikuuta 1967. Plakettien lisäksi rakennuksessa on yli 2,5 miljoonaa näyttelyesinettä, kuten kuuluisia kitaroita ja Grammy-palkintoja. Joka vuosi rakennuksessa avataan useita uusia näyttelyitä.
Johan Ullén

Johan Ullén (s. 1972 Tukholma) on ruotsalainen pianisti ja säveltäjä.
Ullén syntyi Tukholmassa. Hän opiskeli Tukholman kuninkaallisessa musiikkikorkeakoulussa ja Liisa Pohjolan johdolla Sibelius-Akatemiassa. Vuonna 2000 Ullén sai Sveriges Radion residenssin, jonka aikana toteutti monia äänitteitä ja suorina kaikkialla Euroopassa esitettyjä konsertteja. Hän on esiintynyt solistina muiden muassa Ruotsin radion sinfoniaorkesterin ja Tukholman kuninkaallisen filharmonisen orkesterin kanssa. Avopuolisonsa Terés Löfin kanssa hän tulkitsi Francis Poulencin konserton kahdelle pianolle ja orkesterille Uppsalan kamariorkesterin kanssa (2011). Ullén on myös esiintynyt Ahvenanmaan Katrina-kamarimusiikkifestivaalilla.
Ullén on säveltänyt kamarioopperoita, lauluja, kamarimusiikkia ja orkesteriteoksia. Kamarituotantoon kuuluu seitsemän tangon "Dödssynderna"-pianotrioteos, jota on esitetty Ruotsissa, Norjassa, Italiassa ja Japanissa. Jonas Bohlinin kanssa Ullén toteutti vuonna 2012 yhteisen sävellyshankkeen "Efter tidens slut", joka liittyi Vetenskapsradionin ja Musikradionin esitykseen kuolemanrajakokemuksista tieteellisesti tarkasteltuina.
Haasin kirjasinvalimo

Haasin kirjasinvalimo (Haas'sche Schriftgießerei AG) oli saksalais-sveitsiläinen kirjasinvalimo. Se on julkaissut useita tunnettuja kirjaintyyppejä, joista kuuluisin on Max Miedingerin suunnittelema Helvetica.
Yritys perustettiin vuonna 1790, ja sen toimipisteet olivat Baselissa ja Münchensteinissa. Vuonna 1927 Haas muuttui osakeyhtiöksi, jonka osake-enemmistö siirtyi D. Stempel AG:n omistukseen. Vuonna 1972 Haas osti ranskalaisen Deberny &amp; Peignot -kirjasinvalimon. Linotype puolestaan osti Haasin vuonna 1989.
A. M. Cassandre

A. M. Cassandre, oikealta nimeltään Adolphe Jean-Marie Mouron, (24. tammikuuta 1901 Harkova – 17. kesäkuuta 1968 Pariisi) oli ranskalainen graafikko, kirjainmuotoilija, taidemaalari, lavastaja ja opettaja.
Cassandre opiskeli Ecole des Beaux-Artsissa ja Académie Julianissa sekä taidemaalari Lucien Simonin oppilaana. 1920-luvun alussa hän hankki työhuoneen Montparnassella ja alkoi suunnitella julisteita. Hän alkoi myös signeerata työnsä salanimellä "Cassandre". Cassandre toimi 1930-luvulla julisteiden suunnittelun ohella lavastajana ja opetti sekä Ecole Nationale des Arts Décoratifsissa että Ecole d’Arts Graphiquesissa. Hän solmi vuonna 1936 sopimuksen Harper’s Bazaar -lehden kanssa kansikuvien teosta. Hän toimi sen jälkeen teatterin ja baletin piirissä ja oli perustamassa Alliance Graphique Internationalia vuonna 1948. Vuonna 1962 Cassandre palkittiin kunnialegioonan mitalilla. Cassandre suunnitteli Yves Saint-Laurent’in logon vuonna 1963.
Cassandre on suunnitellut seuraavat kirjaintyypit:
Cassandre oli yksi retussiruiskun pioneereista, ja kehitti monia retussiruiskutekniikoita. Hän käytti tätä tekniikkaa runsaasti mainosjulisteissaan.
Apple Corps

Apple Corps on multimediayritys, jonka The Beatlesin jäsenet perustivat Lontoossa tammikuussa 1968. Yhtye perusti yrityksen korvatakseen aikaisemman yrityksensä (Beatles Ltd) ja muodostaakseen konglomeraatin.
Karl Kessel

Karl Kessel (1. kesäkuuta 1912 Mülheim – 24. elokuuta 1997 Bonn) oli toisessa maailmansodassa taistellut Saksan ilmavoimien lentäjä. Hän liittyi 1956 sodan jälkeisen Saksan ilmavoimiin, mistä hän jäi eläkkeelle kenraalimajurina vuonna 1970.
Karl Kessel syntyi 1. kesäkuuta 1912 Mülheimissä Ruhrin alueella. Hän liittyi 1. huhtikuuta 1933 jalkaväkirykmentti 18:aan, mistä hänet siirrettiin seuraavana vuonna jalkaväkikouluun Dresdeniin. Hän siirtyi 1. tammikuuta 1935 ilmavoimiin. Suoritettuaan lentäjäkoulutuksen hänet ylennettiin yliluutnantiksi 1. huhtikuuta 1938. Hänet määrättiin 10. marraskuuta 1939 Kampfgeschwader 2:n 3. lentueeseen. Hänet ylennettiin 1. helmikuuta 1940 kapteeniksi. Vuoden 1941 alkaessa hän oli rykmentin adjutanttina ja maaliskuusta IV laivueen virkaa tekevänä päällikkönä.
Kessel ylennettiin 1. helmikuuta 1942 majuriksi ja 21. maaliskuuta 1943 virkaa tekeväksi rykmentinkomentajaksi everstiluutnantin vakanssilla, kunnes 31. maaliskuuta alkaen määrättynä tehtävään. Hänet siirrettiin 16. helmikuuta 1944 lentosotakoulun johtajaksi Berliinin Gatowin kentälle, missä hänet ylennettiin 1. toukokuuta everstiluutnantiksi. Hänet siirrettiin ilmavoimien esikuntaan 1. syyskuuta. Hän lensi sodan aikana kaikkiaan 269 lentosuoritetta.
Sodan jälkeen hän liittyi 16. helmikuuta 1956 uudelleenperustettuihin Saksan ilmavoimiin. Hän oli erilaisissa esikuntatehtävissä ja Saksan puolustusministeriössä Bonnissa osastopäällikkönä, kunnes hänet sijoitettiin 1967 6. Luftwaffedivisionin komentajaksi. Hän jäi eläkkeelle 30. syyskuuta 1970 kenraalimajurina. Hän kuoli 24. elokuuta 1997 Bonnissa.
Einari Kukko

Eudo Einari Kukko (26. maaliskuuta 1919 Pyhäjärvi Vpl – 31. maaliskuuta 2013 Helsinki) oli suomalainen yliagronomi, toiminnanjohtaja ja päätoimittaja.
Henkilöhistoria.
Einari Kukon vanhemmat olivat maanviljelijä Tuomas Kukko ja Maria Kaasalainen ja puoliso vuodesta 1949 Helvi Maria Viljakainen. 
Kukko kirjoitti ylioppilaaksi Käkisalmen yhteiskoulusta 1939 ja valmistui agronomiksi 1949. Hän oli Pienviljelijöiden keskusliiton maanviljelysagronomi 1949–1964, johtokunnan sihteeri 1962–1964 ja toiminnanjohtaja 1965–1969. Eläkkeelle Kukko jäi vuonna 1982 Maatalouskeskusten liitosta, jossa hän toimi osastopäällikkönä vuodesta 1970. Hän oli "Yhteistyö"-lehden päätoimittaja 1965–1969. Yliagronomin arvo myönnettiin Kukolle 1970, reservin kapteeniksi hänet ylennettiin 1968.
ORDVAC

ORDVAC () oli Illinois’n yliopiston kehittämä varhainen tietokone.
Tietokone valmistettiin Ballistic Research Laboratoriesille ja sen valmistaminen aloitettiin keväällä 1949. Tietokoneen hyväksyntätesti suoritettiin vuonna 1952.
Tietokone käytti 40-bittistä sanan pituutta ja se koostui :stä elektroniputkesta. Tietokone käytti 35 kilowattia sähköä.
Yhdysvaltain armeijan tekemään tilaukseen sisältyi kaksi kappaletta jokaisesta tietokoneen komponentista, josta johtuen voitiin valmistaa toinen samanlainen tietokone nimeltä ILLIAC I. Samoja ohjelmia voitiin käyttää molemmissa. Kahden valmistuneen yksilön johdosta Illinoisin yliopiston sanotaan olleen ensimmäinen tietokoneiden sarjatuotantoa tekevä taho.
Australialaisen yliopiston valmistama SILLIAC ("Sydney ILLIAC") perustui ORDVAC:iin ja ILLIAC:iin. Heinäkuussa 1956 paljastetun SILLIAC:in sanotaan merkinneen IT-vallankumousta Australiassa.
Luettelo Kreikan ministeriöistä

Tämä on luettelo Kreikan ministeriöistä, ja käsittää Kreikan nykyiset ministeriöt. Ministeröitä (υπουργείο, "ypourgeío") on yhteensä 17. Historiassa ministeriöiden lukumäärä ja nimet ovat muuttuneet usein.
Ministeriöiden johto määrittyy kulloisenkin Kreikan hallituksen kokoonpanon eli ministeripaikkojen (υπουργός, "ypourgós") mukaan. Lisäksi on olemassa vaihteleva määrä varaministereitä (αναπληρωτής υπουργός, "anaplirotís ypourgós") ja apulaisministereitä (υφυπουργός, "yfypourgós").
Kreikan ministeriöt ovat (vuonna 2020):
Kreikan digitaalisen hallinnon ministeriö

Kreikan digitaalisen hallinnon ministeriö () on Kreikan ministeriö, joka pyrkii maan ja sen hallinnon kehittämiseen digitaalisia tekniikoita käyttäen, sekä kehittämään maan informaatioinfrastruktuuria ja tähän liittyvää lainsäädäntöä.
Digitaalisen hallinnon ministeriö on perustettu vuonna 2019. Ministeriötä johtaa digitaalisen hallinnon ministeri Kyriákos Pierrakákis (vuonna 2019, Mitsotákisin hallitus).
Ministerit.
Ministeriön johdossa ovat toimineet:
Kreikan infrastruktuuri- ja liikenneministeriö

Kreikan infrastruktuuri- ja liikenneministeriö () on Kreikan ministeriö, jonka alaan kuuluu maan liikenne- ja muun infrastruktuurin kehittäminen.
Infrastruktuuri- ja liikenneministeriö on perustettu Liikenne- ja viestintäministeriön nimellä vuonna 1974. Nykyisellä nimellä se on toiminut vuodesta 2016. Ministeriötä johtaa infrastruktuuri- ja liikenneministeri Kóstas Ach. Karamanlís (vuonna 2019, Mitsotákisin hallitus).
Historia.
Infrastruktuuri- ja liikenneministeriön tehtäviä ovat hoitaneet seuraavat ministeriöt:
Infrastruktuuri- ja liikenneministerit.
Infrastruktuuri- ja liikenneasioista vastaavina ministereinä ovat (Kreikan kolmannen tasavallan aikana eli vuodesta 1974) toimineet:
Kreikan kansalaistensuojeluministeriö

Kreikan kansalaistensuojeluministeriö (myös "Kreikan siviilisuojeluministeriö", ) on Kreikan ministeriö, jonka alaisuuteen kuuluvat muun muassa Kreikan poliisi ja Kreikan palolaitos, aiemmin myös Kreikan rannikkovartiosto.
Kansalaistensuojeluministeriö on perustettu alun perin vuonna 2009 ja nykyisellään vuonna 2018. Ministeriötä johtaa kansalaistensuojeluministeri Michális Chrysochoḯdis (vuonna 2019, Mitsotákisin hallitus).
Historia.
Kansalaistensuojeluministeriön tehtävää ovat hoitaneet seuraavat ministeriöt:
Kansalaistensuojeluministerit.
Kansalaistensuojeluministereinä ovat toimineet ministeriön olemassaolon aikana:
Kreikan kehitys- ja investointiministeriö

Kreikan kehitys- ja investointiministeriö () on Kreikan ministeriö, jonka alaan kuuluvat maan kehityshankkeet ja investoinnit.
Kehitys- ja investointiministeriö on perustettu vuonna 2019. Ministeriötä johtaa kehitys- ja investointiministeri Ádonis Georgiádis (vuonna 2019, Mitsotákisin hallitus).
Ministerit.
Ministeriön johdossa ovat toimineet:
Kreikan kulttuuri- ja urheiluministeriö

Kreikan kulttuuri- ja urheiluministeriö () on Kreikan ministeriö, jonka alaan kuuluvat kulttuuriin ja urheiluun liittyvien asioiden kehittäminen ja hallinnointi.
Kulttuuri- ja urheiluministeriö on toiminut nykyisellään vuodesta 2015. Ministeriötä johtaa kulttuuri- ja urheiluministeri Lína Mendóni (vuonna 2019, Mitsotákisin hallitus).
Historia.
Kulttuuri- ja urheiluministeriön tehtävää ovat hoitaneet seuraavat ministeriöt:
Kulttuuri- ja urheiluministerit.
Kulttuuri- ja urheiluministereinä ovat toimineet ministeriön olemassaolon aikana:
Kreikan maaseudun kehitys- ja elintarvikeministeriö

Kreikan maaseudun kehitys- ja elintarvikeministeriö () on Kreikan ministeriö, jonka alaan kuuluvat maaseudun ja maatalouden kehittäminen, ruoantuotanto sekä elintarvikehuolto.
Maaseudun kehitys- ja elintarvikeministeriö on perustettu vuonna 1910 ja se on toiminut nykyisellä nimellä vuodesta 2015. Ministeriötä johtaa maaseudun kehitys- ja elintarvikeministeri Spílios Livanós (vuonna 2021, Mitsotákisin hallitus).
Historia.
Ministeriön tehtäviä ovat hoitaneet seuraavat ministeriöt:
Ministerit.
Ministeriön johdossa ovat vuodesta 2004 toimineet:
Kreikan merenkulku- ja saaristoministeriö

Kreikan merenkulku- ja saaristoministeriö () on Kreikan ministeriö, jonka alaan kuuluvat merenkulku, joka on Kreikalle taloudellisesti merkittävimpiä aloja, sekä Kreikan saariston kehittäminen. Ministeriön alaisuudessa toimii myös Kreikan rannikkovartiosto. 
Merenkulku- ja saaristoministeriö on perustettu nykyisellään vuonna 2015. Ministeriötä johtaa merenkulku- ja saaristoministeri Giánnis Plakiotákis (vuonna 2019, Mitsotákisin hallitus).
Historia.
Merenkulku- ja saaristoministeriön tehtävää ovat hoitaneet seuraavat ministeriöt:
Merenkulku- ja saaristoministerit.
Merenkulku- ja saaristoministereinä ovat toimineet ministeriön olemassaolon aikana:
Mamby Sidibé

Mamby Sidibé (1891 Niamefero, Kitan piiri – 1977) oli malilainen opettaja ja kirjailija.
Sidibé kävi päällikköjen poikien koulun Kayesissa ja William Ponty -koulun Senegalissa. Hän työskenteli opettajana muun muassa Ouagadougoussa ja Bamakossa sekä rehtorina Niafunkéssa ja Bandiagarassa. Sidibé harrasti kansanperinnettä ja teatteria ja perusti vuonna 1937 Ranskan Sudanin ensimmäisen kansalaisjärjestön Association des lettrés du Soudanin, joka sai sittemmin nimen Foyer du Soudan. Poliittiseen toimintaan osallistuneen yhdistyksen jäseniä olivat myös Mamadou Konaté ja Modibo Keïta.
Toisen maailmansodan jälkeen Sidibé työskenteli Ranskan Länsi-Afrikan tutkimuslaitoksissa ja toimi Rassemblement démocratique africain -puolueen Nigerin järjestön johtajana. Hän jätti sittemmin aktiivipolitiikan ja toimi asiantuntijana kulttuurin, kansatieteen ja historian alalla. Sidibén kaksiosainen kansanperinneteos "Contes populaires du Mali" ilmestyi Pariisissa vuonna 1982.
Kreikan oikeusministeriö

Kreikan oikeusministeriö () on Kreikan ministeriö, jonka alaan kuuluu oikeusasioiden hallinto. 
Oikeusministeriön edeltäjä on perustettu vuonna 1821. Nykyisellä nimellään ministeriö on toiminut vuosina 1833–2009 ja jälleen vuodesta 2019. Ministeriötä johtaa oikeusministeri Kóstas Tsiáras (vuonna 2019, Mitsotákisin hallitus).
Historia.
Ministeriö on toiminut aikaisemmin seuraavilla nimillä:
Ministerit.
Ministeriön johdossa ovat (Kreikan kolmannen tasavallan aikana eli vuodesta 1974) toimineet:
Kreikan opetus- ja uskontoasiainministeriö

Kreikan opetus- ja uskontoasiainministeriö () on Kreikan ministeriö, jonka alaan kuuluvat opetus- ja sivistystoimi sekä uskonnolliset asiat, kuten valtion ja kirkon suhteet. 
Opetus- ja uskontoasiainministeriön edeltäjä on perustettu vuonna 1833. Nykyisellään se on toiminut vuodesta 2019. Ministeriötä johtaa opetus- ja uskontoasiainministeri Níki Keraméos (vuonna 2019, Mitsotákisin hallitus).
Historia.
Opetus- ja uskontoasiainministeriön tehtävää ovat hoitaneet seuraavat ministeriöt:
Opetus- ja uskontoasiainministerit.
Opetus- ja uskontoasiainministereinä ovat toimineet ministeriön olemassaolon aikana:
Kreikan puolustusministeriö

Kreikan puolustusministeriö (, ”Kansallisen puolustuksen ministeriö”) on Kreikan ministeriö, jonka alaan kuuluu Kreikan puolustushallinto, ja sen alaisuudessa toimivat Kreikan asevoimat.
Puolustusministeriö on perustettu vuonna 1950. Se yhdisti tuolloin aiemmat kolme puolustusasiain ministeriötä, sota-asiainministeriön, laivastoministeriön ja ilmavoimaministeriön. Ministeriötä johtaa puolustusministeri Níkos Panagiotópoulos (vuonna 2019, Mitsotákisin hallitus).
Organisaatio.
Puolustusministeriön organisaatio on (vuonna 2019):
Siviilijohto
Neuvoa-antavat elimet
Johtokunnat
Muut osastot
Puolustusministerit.
Puolustusministereinä ovat (Kreikan kolmannen tasavallan aikana eli vuodesta 1974) toimineet:
Seksiviestittely

Seksiviestittely (mediassa on käytetty myös nimityksiä sekstailu, sekstittely, sekstaaminen tai sexting) on seksiviestien eli sisällöltään tai sävyltään seksuaalisten teksti- tai kuvaviestien lähettelyä esimerkiksi tekstiviestinä, WhatsAppissa, Snapchatissa tai sähköpostilla. Seksiviestittely voi olla kummankin osapuolen hyväksymää, tai se voi olla vastaanottajan suostumukseen perustumatonta.
Australialaisessa tutkimuksessa vuodelta 2019 nuorista aikuisista seksiviestejä kertoi lähettäneensä ja/tai vastaanottaneensa noin puolet. Teini-ikäisistä seksiviestejä kertoi lähettäneensä 12 prosenttia. Seksiviestittely on tutkijoiden mukaan yleistynyt ja normalisoitunut 2010-luvulla huomattavasti etenkin teini-ikäisten keskuudessa. Britanniassa teini-ikäiset ovat kertoneet pitävänsä seksiviestien lähettelyä flirttailuna tai käyttävät niitä selvittämään, kannattaako heidän seurustella tekstiviestikumppaninsa kanssa. Kun on ollut kyse alaikäisistä koululaisista, toiminta on toisinaan aiheuttanut myös huolestumista sekä yhteydenottoja lastensuojelujärjestöihin.
Eräs seksiviestien muoto ovat miesten naisille lähettelemät peniskuvat. Useimmiten vastaanottaja saa kuvan pyytämättä. Asiantuntijat ovat esittäneet toiminnolle useita syitä, kuten miesten pyrkimyksen kiihottaa, saada ihailua, hyväksyntää tai jännitystä, tai loukata naista. Seksiviestien lähettäminen ilman vastaanottajan suostumusta on digitaalista väkivaltaa.
Australialaisen Deakinin yliopiston tutkijoiden mukaan ei-toivottujen seksiviestien vastaanottaminen tai pakon alaisena seksiviestittely on yhteydessä tiettyihin ongelmiin, kuten masennuksen, ahdistuksen tai stressin oireisiin sekä huonompaan itsetuntoon.
Kreikan sisäministeriö

Kreikan sisäministeriö () on Kreikan ministeriö, jonka alaan kuuluvat muun muassa aluehallintoon liittyvät asiat sekä vaalien järjestäminen.
Sisäministeriö on toiminut useilla eri nimillä, nykyisellä nimellään jälleen vuodesta 2016. Ministeriötä johtaa sisäministeri Mákis Vorídis (vuonna 2021, Mitsotákisin hallitus).
Historia.
Sisäministeriö on toiminut seuraavilla nimillä:
Sisäministerit.
Sisäministereinä ovat (Kreikan kolmannen tasavallan aikana eli vuodesta 1974) toimineet:
Kreikan terveysministeriö

Kreikan terveysministeriö () on Kreikan ministeriö, jonka alaan kuuluu terveysasioiden hallinto.
Terveysministeriö on perustettu vuonna 1974 ja se on toiminut nykyisellä nimellä vuodesta 2015. Ministeriötä johtaa terveysministeri Vasílis Kikílias (vuonna 2019, Mitsotákisin hallitus).
Historia.
Ministeriö on toiminut aikaisemmin seuraavilla nimillä:
Ministerit.
Terveysministereinä ovat toimineet:
Mongolia kesäolympialaisissa 2020

Mongolia osallistunee Tokion kesäolympialaisiin 2020. Mongolialaisurheilijat ovat saavuttaneet 2 paikkaa 1 lajissa (tilanne 4. syyskuuta 2019). 
Mitalistit.
"Ei mitalisteja"
Joukkue.
Ammunta.
Mongolia on saavuttanut vähintään kaksi paikkaa ammunnassa, kunhan mongolialaisurheilijat saavat riittävän pistemäärän 31. toukokuuta 2020 mennessä.
Kreikan turismiministeriö

Kreikan turismiministeriö () on Kreikan ministeriö, jonka alaan kuuluu turismi, joka on Kreikan tärkeimpiä tulonlähteitä.
Turismiministeriö on perustettu ensimmäisen kerran vuonna 1989 ja se on toiminut nykyisellä nimellä jälleen vuodesta 2016. Ministeriötä johtaa turismiministeri Cháris Theocháris (vuonna 2019, Mitsotákisin hallitus).
Historia.
Turismiministeriön tehtävää ovat hoitaneet seuraavat ministeriöt:
Turismiministerit.
Turismiministereinä ovat toimineet ministeriön olemassaolon aikana:
Kreikan työ- ja sosiaaliministeriö

Kreikan työ- ja sosiaaliministeriö () on Kreikan ministeriö, jonka alaan kuuluvat työvoima- ja sosiaaliasiat.
Työ- ja sosiaaliministeriö on perustettu vuonna 2019. Ministeriötä johtaa työ- ja sosiaaliministeri Kostís Chatzidákis (vuonna 2021, Mitsotákisin hallitus).
Ministerit.
Ministeriön johdossa ovat toimineet:
Kreikan ulkoministeriö

Kreikan ulkoministeriö () on Kreikan ministeriö, jonka alaan kuuluvat Kreikan ulkosuhteet ja ulkoasiainhallinto.
Ulkoministeriö on perustettu vuonna 1822. Ministeriötä johtaa ulkoministeri Níkos Déndias (vuonna 2019, Mitsotákisin hallitus).
Ulkoministerit.
Kreikan ulkoministereinä ovat (Kreikan kolmannen tasavallan aikana eli vuodesta 1974) toimineet:
Kreikan valtiovarainministeriö

Kreikan valtiovarainministeriö () on Kreikan ministeriö, jonka tehtäviin kuuluu valtiontaloudesta huolehtiminen.
Ministeriötä johtaa valtiovarainministeri Chrístos Staïkoúras (vuonna 2019, Mitsotákisin hallitus).
Historia.
Ministeriö on toiminut seuraavilla nimillä:
Valtiovarainministerit.
Kreikan valtiovarainministerinä ovat nykyisen ministeriön (vuodesta 2009) aikana toimineet:
Kreikan ympäristö- ja energiaministeriö

Kreikan ympäristö- ja energiaministeriö () on Kreikan ministeriö, jonka alaan kuuluu ympäristöön ja energiantuotantoon liittyvien asioiden hallinto.
Ympäristö- ja energiaministeriö on toiminut nykyisellä nimellään vuodesta 2015, ja lähes nykyisenkaltaisena vuodesta 2009. Ministeriötä johtaa ympäristö- ja energiaministeri Kóstas Skrékas (vuonna 2021, Mitsotákisin hallitus).
Historia.
Ympäristö- ja energiaministeriön tehtävää ovat hoitaneet seuraavat ministeriöt:
Ympäristö- ja energiaministerit.
Ympäristö- ja energia-asioista vastaavina ministereinä ovat vuodesta 2009 toimineet:
Chinatown (Los Angeles)

Chinatown on Los Angelesin kiinalainen kaupunginosa. Vuoden 2010 väestönlaskennassa kaupunginosassa asui 20 913 asukasta.
Arkkitehtuuri ja katukuva.
Chinatownin monet rakennukset ovat kiinalaistyylisiä ja kaduilla roikkuu usein kiinalaisia lyhtyjä. Myös pieniä temppeliä jäljitteleviä rakennuksia löytyy.
Monissa kadulla olevissa penkeissä ja talojen seinissä on kiinalaistyylistä kuviointia. Katukylteissä Chinatownissa lukee teksti englannin lisäksi myös kiinaksi.
Chinatownin kävelykatualueella North Broadwayn, Gin Ling Wayn ja Sun Mun Wayn risteämiskohdassa sijaitsee keskusaukio Chinatown Central Plaza.
Kaupat ovat yleisesti auki klo 10.00 -18.00.
Nähtävyydet.
Chinatownissa on paljon ravintoloita, kauppoja ja taidegallerioita.
Liikenneyhteydet.
Lähellä Chinatownin keskusaukiota West College Streetillä on Los Angelesin metron kultaisen linjan asema.
Historia.
Kaupungissa on ollut kiinalaisia jo vuodesta 1852 ja pysyvästi he muuttivat alueelle 1857. Ensimmäinen pysyvä kiinalaiskortteli syntyi 1870 mennessä. Monet sen ensimmäisistä asukkaista olivat vaatteiden pyykkäreitä, viljelijöitä, teiden rakentajia ja karjatalouden ammattilaisia. Rasismista huolimatta kiinalaiset immigrantit pystyivät pitämään johtavan markkina-aseman vaatteiden pesussa ja maataloudessa. Syrjintä esti heiltä kansalaisuuden ja maan omistamisen, josta koitui heille ongelmia 
Vanhaa chinatownia yleisesti vältettiin, sillä Los Angelesin korruptoituneen johdon myötä sinne oli pesiytynyt uhkapelipaikkoja ja oopiumluolia. Talot olivat huonossa kunnossa, kun maan omistajat eivät niistä huolehtineet ja chinatownin asukkaat eivät niitä voineet rasismin vuoksi omistaa. Kaupunki ei päällystänyt alueen teitä. Alueen ostanut Southern Pacific -junayhtiö alkoi rakentamaan alueelle tehtaita ja varastoja.
Los Angeles Chinatown Project Association -nimellä perustettu yhdistys alkoi kerätä varoja uuden kiinalaiskorttelin rakentamista varten vuonna 1937. Maan omistaminen ei ollut mahdollista ilman koko rahamäärän maksamista kerralla, joten chinatownin asukkaat keräsivät 100 000 dollaria ilman pankkien tai rahoituslaitosten apua. Uudet talot suunniteltiin muistuttamaan perinteistä kiinalaista arkkitehtuuria enemmän summittain kuin tarkasti. Alueen arvo nousi 750 000 dollariin jo vuoden 1941 loppuun mennessä. 
Los Angelesin uusi kiinalaiskortteli perustettiin virallisesti vuonna 1938, kun Kalifornian kuvernööri julisti uuden chinatownin avatuksi juhlallisuuksissa. Y.C. Hong rakennutti kiinalaiskortteliin tunnusomaisen Broadway Gate -portin äitinsä kunniaksi. Alueelle myös rakennettiin toivomuskaivo sekä vuonna 1941 viisikerroksinen pagodi. Toisen maailmansodan aikaan Los Angelesissa oli kolme kiinalaiskorttelia: Old Chinatown, New Chinatown ja China City.
Vuohilampi (Espoo)

Vuohilampi on noin kahdeksan hehtaarin laajuinen järvi Espoon läntisimmässä osassa lähellä Kirkkonummen rajaa. Virallisen kaupunginosajaon mukaan se sijaitsee Siikajärven kaupunginosassa. Vuohilammen naapurijärviä ovat Kivilampi lännessä ja Pitkänen lounaassa. Vuohilammen ja Pitkäsen välillä on laskupuro; Pitkäsen pinta on noin kuusitoista metri|ä Vuohilammen pintaa alempana. Myös Vuohilammen pohjoispuolisten järvien - Siikajärvi, Heinäslampi ja Sahajärvi - pinnat ovat huomattavasti Vuohilampea alempana.
Vuohilammen, Kivilammen ja Pitkäsen välisellä kannaksella on pientaloasutusta. Turunväylä kulkee Vuohilammen eteläpuolitse.